title: 2013/645/EU: Odluka Europske središnje banke od 26. rujna 2013. o dodatnim mjerama koje se odnose na operacije refinanciranja Eurosustava i prihvatljivost instrumenata osiguranja (ESB/2013/35)

text:
               12.11.2013

               HR

               Službeni list Europske unije

               L 301/6

         ODLUKA EUROPSKE SREDIŠNJE BANKE
   od 26. rujna 2013.
   o dodatnim mjerama koje se odnose na operacije refinanciranja Eurosustava i prihvatljivost instrumenata osiguranja
   (ESB/2013/35)
   (2013/645/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju njegovog članka 3. stavka 1. te članak 12. stavak 1., članak 14. stavak 3. i članak 18. stavak 2.,
   uzimajući u obzir Smjernicu ESB/2011/14 od 20. rujna 2011. o instrumentima i postupcima monetarne politike Eurosustava (1) i Odluku ESB/2013/6 od 20. ožujka 2013. o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava (2),
   budući da:

               (1)

               U skladu s člankom 18. stavkom 1. Statuta Europskog sustava središnjih banaka i Europske središnje banke, Europska središnja banka (ESB) i nacionalne središnje banke država članica čija je valuta euro (u daljnjem tekstu: NSB-i) mogu sklapati kreditne poslove s kreditnim institucijama i drugim sudionicima na tržištu, a da se pritom odobravanje kredita temelji na odgovarajućem osiguranju. Opći uvjeti pod kojima su ESB i nacionalne središnje banke spremni sklapati kreditne poslove, uključujući kriterije kojima se određuje prihvatljivost instrumenata osiguranja za potrebe kreditnih poslova Eurosustava, utvrđeni su u Prilogu I. Smjernici ESB/2011/14 i Odluci ESB/2013/6.

               (2)

               Smjernicom ESB/2013/4 od 20. ožujka 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (3) i Odlukom ESB/2013/22 od 5. srpnja 2013. o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar (4) utvrđene su dodatne privremene mjere koje se odnose na prihvatljivost instrumenata osiguranja za kreditne poslove Eurosustava.

               (3)

               U skladu s odjeljkom 1.6. Priloga I. Smjernici ESB/2011/14, Upravno vijeće može, u svako doba, izmijeniti instrumente, uvjete, kriterije i postupke za provođenje operacija monetarne politike Eurosustava.

               (4)

               Upravno vijeće je 17. srpnja 2013. odlučilo dodatno pojačati svoj okvir za kontrolu rizika prilagodbom kriterija prihvatljivosti i korektivnih faktora primijenjenih na instrumente osiguranja prihvaćene u operacijama monetarne politike Eurosustava te donošenjem određenih dodatnih mjera radi poboljšanja cjelokupne dosljednosti okvira i njegove praktične primjene.

               (5)

               Odluke navedene u uvodnoj izjavi 4. trebale bi biti utvrđene Odlukom ESB-a,

         DONIJELO JE SLJEDEĆU ODLUKU:
   Članak 1.
   Izmjene određenih odredbi Smjernice ESB/2011/14 i dodaci tim odredbama
   1.   Pravila za provođenje operacija monetarne politike Eurosustava i kriteriji prihvatljivosti instrumenata osiguranja utvrđeni u ovoj Smjernici primjenjuju se u vezi s drugim pravnim aktima Eurosustava koji su povezani s instrumentima i postupcima monetarne politike Eurosustava, te posebno u vezi sa Smjernicom ESB/2011/14.
   2.   U slučaju bilo kakvih nepodudaranja između ove Odluke i Smjernice ESB/2011/14 i/ili bilo kojih mjera kojima se one provode na nacionalnoj razini, primjenjuje se ova Odluka. Nacionalne središnje banke nastavljaju bez promjena primjenjivati sve odredbe Smjernice ESB/2011/14 osim ako je drugačije propisano u ovoj Odluci.
   Članak 2.
   Zahtjev za dostavu informacija
   1.   Kao dio okvira monetarne politike navedenog u poglavlju 1. Priloga I. Smjernici ESB/2011/14, Eurosustav zadržava pravo zahtijevati i dobiti sve odgovarajuće informacije koje su mu potrebne radi izvršavanja njegovih zadaća i ispunjenja ciljeva u odnosu na operacije monetarne politike.
   2.   Ovo pravo postoji neovisno o bilo kojim drugim posebnim pravima Eurosustava da zahtijeva dostavu informacija koje se odnose na operacije monetarne politike.
   Članak 3.
   Zajednički kriteriji prihvatljivosti za utrživu imovinu
   1.   Sljedeći stavci tumače se povezano sa zajedničkim zahtjevima prihvatljivosti Eurosustava za utrživu imovinu navedenim u odjeljku 6.2.1.1.1. Priloga I. Smjernici ESB/2011/14, i mjerama za kontrolu rizika za utrživu imovinu navedenim u odjeljku 6.4.2. Priloga I. Smjernici ESB/2011/14.
   2.   Svaki prihvatljivi dužnički instrument ima:

               (a)

                           i.

                           nepromjenjivi, bezuvjetni iznos glavnice (5); ili

                           ii.

                           bezuvjetni iznos glavnice koji je povezan na jedinstvenoj osnovi sa samo jednim indeksom inflacije u europodručju u određenom trenutku, koji ne sadržava druge kompleksne strukture (6); i

               (b)

                           i.

                           fiksne kupone, višestupanjske kupone, ili je bez kupona, s unaprijed određenim rasporedom kupona i unaprijed određenim vrijednostima kupona; ili

                           ii.

                           promjenjivi kupon koji ne može prouzročiti negativni novčani tok i ima sljedeću strukturu: kuponska stopa = (referentna kamatna stopa *1) ± x, s f ≤ kuponskom stopom ≤ c, kada je

                                       1.

                                       referentna kamatna stopa samo jedna od sljedećih u određenom trenutku:

                                                   (a)

                                                   kamatna stopa na eurskom tržištu novca (npr. EURIBOR, LIBOR) ili slični indeksi;

                                                   (b)

                                                   kamatna stopa na ugovore o razmjeni s nepromjenjivim rokom dospijeća, (npr. CMS, EIISDA, EUSA);

                                                   (c)

                                                   prinos na samo jednu državnu obveznicu iz europodručja ili indeks nekolicine takvih obveznica s dospijećem od godine dana ili manje; ili

                                                   (d)

                                                   indeks inflacije europodručja koje dostavlja Eurostat ili nacionalna statistička ustanova države članice (npr. HICP),

                                             i mora biti ista referentna kamatna stopa kao pod (a)ii. u slučaju da je otplata glavnice vezana uz referentnu kamatnu stopu; i

                                       2.

                                       f (donja granica), c (gornja granica), l (faktor financijske poluge/smanjenja financijske poluge) i x (marža) su, ako postoje, fiksni brojevi koji su prethodno određeni pri izdavanju, ili koji se tijekom vremena mogu mijenjati, kada su f, c, i x veći ili jednaki nuli, a l je veći od nule tijekom cjelokupnog vijeka trajanja imovine. Za promjenjive kupone s referentnom kamatnom stopom s indeksom inflacije, l je jednako jedan.

         3.   Sve strukture koje nisu uključene u stavku 2. nisu prihvatljive. Stoga će se popis isključenih kuponskih struktura drugog podstavka odjeljka 6.2.1.1. (1) Priloga I. Smjernici ESB/2011/14 smatrati neprimjenjivim. Imovina koja se nalazila na popisu prihvatljive imovine na dan stupanja na snagu ove Odluke i koja postane neprihvatljiva prema stavku 2. ostat će prihvatljiva 12 mjeseci od dana stupanja na snagu ove Odluke.
   4.   Ocjena prihvatljivosti imovine s obzirom na njezinu kuponsku strukturu, u slučaju da se radi o višestupanjskom kuponu – fiksnom ili promjenjivom – utemeljena je na cjelokupnom vijeku trajanja imovine s perspektivom okrenutoj budućnosti i prošlosti.
   5.   Prihvatljivi kuponi nemaju opcije za izdavatelja, tj. neće omogućavati promjene kuponske strukture tijekom cjelokupnog vijeka trajanja imovine, utemeljenog na perspektivi okrenutoj budućnosti i prošlosti koje ovise o odluci izdavatelja.
   6.   Drugi stavak odjeljka 6.7. Priloga I. Smjernici ESB/2011/14 prestaje se primjenjivati.
   Članak 4.
   Dodatni kriterij prihvatljivosti koji se primjenjuje na vrijednosne papire osigurane hipotekom
   Ne dovodeći u pitanje kriterije prihvatljivosti iz odjeljka 6.2.1.1.2. Priloga I. Smjernici ESB/2011/14, imovina koja stvara novčani tok, a koja osigurava vrijednosne papire osigurane hipotekom na poslovnoj nekretnini, ne sadrži kredite koji su u bilo kojem trenutku strukturirani, sindicirani ili s financijskom polugom. Za potrebe ovog članka, izrazi „strukturirani kredit”, „sindicirani kredit” i „kredit s financijskom polugom” imaju značenja navedena u točkama 4. do 6. članka 3. stavka 6. Smjernice ESB/2013/4.
   Članak 5.
   Posebni kriteriji prihvatljivosti za pokrivene obveznice
   1.   Sljedeći stavci tumače se povezno s dodatnim kriterijima prihvatljivosti za pokrivene obveznice određenim u odjeljku 6.2.1.1.3. Priloga I. Smjernici ESB/2011/14.
   2.   Za potrebe odjeljka 6.2.1.1.3. (b) Priloga I. Smjernici ESB/2011/14, subjekt se smatra dijelom konsolidirane grupe ili povezan s istim središnjim tijelom ako postoje bliske veze između uključenih subjekata kao što je opisano u odjeljku 6.2.3.2. Članstvo u istoj grupi ili povezanost određuje se u vrijeme kada su jedinice s pravom prvenstva vrijednosnog papira osiguranog imovinom prenesene u skup za pokriće pokrivene obveznice u skladu s Direktivom 2006/48/EZ Europskog parlamenta i Vijeća od 14. lipnja 2006. o osnivanju i obavljanju djelatnosti kreditnih institucija (7).
   3.   Za pokrivene obveznice koje su bile na popisu prihvatljive imovine 30. ožujka 2013. vrijedi prijelazno razdoblje do 28. studenoga 2014. Za stalna izdanja takvih pokrivenih obveznica može također vrijediti prijelazno razdoblje pod uvjetom da od 31. ožujka 2013. vrijednosni papiri osigurani imovinom koji ne udovoljavaju zahtjevima određenim u odjeljku 6.2.1.1.3. (a) do (c) Priloga I. Smjernici ESB/2011/14 nisu dodani skupu za pokriće
   4.   Stavci 1. do 3. tumače se neovisno o pravilima Odluke ESB/2013/6 u vezi s uporabom vlastitih nepokrivenih bankovnih obveznica za koje jamči država, kao instrumenata osiguranja za operacije monetarne politike Eurosustava.
   Članak 6.
   Dodatni visoki bonitetni standardi za utrživu imovinu
   1.   Na kreditnu procjenu VIKP-a za utrživu imovinu osim vrijednosnih papira osiguranih imovinom, navedenih u odjeljku 6.3.2. (a) kreditne procjene VIKP-a Priloga I. Smjernici ESB/2011/14, primjenjivat će se sljedeći kriteriji:

               i.

               Najmanje jedna kreditna procjena prihvaćenog VIKP-a (8) za izdanje, ili, ako ne postoji procjena izdanja od istog VIKP-a, za program/seriju izdanja pod kojim je imovina izdana, mora zadovoljavati prag kreditne kvalitete Eurosustava (9). ESB objavljuje prag kreditne kvalitete za sve prihvaćene VIKP-e, kao što je utvrđeno u odjeljku 6.3.1. Priloga I. Smjernici ESB/2011/14. (10) Ako su za isto izdanje na raspolaganju višestruke procjene VIKP-a, ili, ako je to primjenjivo, za programe/serije izdanja, tada se primjenjuje pravilo prve najbolje ocjene (tj. najbolja raspoloživa kreditna procjena VIKP-a za izdanje ili, ako je to primjenjivo, za program/seriju izdanja). Ako pravilo prve najbolje ocjene za kreditnu procjenu za izdanje ili, ako je to primjenjivo, za program/serije izdanja, ne zadovoljava prag kreditne kvalitete Eurosustava, imovina nije prihvatljiva, iako postoji jamstvo prihvatljivo sukladno odjeljku 6.3.2. (c) Priloga I. Smjernici ESB/2011/14. U slučaju nepostojanja kreditne procjene VIKP-a za izdanje, ili, ako je to primjenjivo, za program/serije izdanja, najbolja raspoloživa kreditna procjena VIKP-a za izdavatelja ili garanta (ako je jamstvo prihvatljivo sukladno odjeljku 6.3.2. (c) Priloga I. Smjernici ESB/2011/14) mora zadovoljavati prag kreditne kvalitete Eurosustava da bi imovina bila prihvatljiva.

               ii.

               Za procjene izdanja i programa/serija izdanja VIKP-a ne pravi se razlika prema izvornom roku dospijeća imovine za potrebe utvrđivanja visokih bonitetnih standarda za utrživu imovinu. Prihvatljiva je procjena VIKP-a dodijeljena izdanju ili programu/seriji izdanja koja zadovoljava prag kreditne kvalitete Eurosustava. U pogledu procjene izdavatelja/garanta od strane VIKP-a, prihvatljiva kreditna procjena ovisi o izvornom roku dospijeća imovine. Pravi se razlika između kratkotrajne imovine (znači imovina s izvornim rokom dospijeća do 390 dana) i dugotrajne imovine (znači imovina s rokom dospijeća od više od 390 dana). Za kratkotrajnu imovinu prihvatljive su procjene VIKP-a za kratkoročne i dugoročne izdavatelje i procjene za dugoročne garante na temelju najbolje procjene. Za dugotrajnu imovinu, prihvatljive su samo procjene VIKP-a za dugoročne izdavatelje ili dugoročne garante.

         2.   Prag kreditne kvalitete koji se primjenjuje na vrijednosne papire osigurane imovinom na koje se primjenjuju izvještajni zahtjevi na razini kredita, kao što je određeno u okviru za kreditnu procjenu Eurosustava u odjeljku 6.3.2. (b) kreditne procjene VIKP-a za vrijednosne papire osigurane imovinom Priloga I. Smjernici ESB/2011/14, odgovara 2. stupnju kreditne kvalitete (CQS) na usklađenoj ljestvici kreditnih rejtinga Eurosustava („jednostruki A” (11)) kod izdavanja i za čitav vijek trajanja vrijednosnog papira osiguranog imovinom. Drugi zahtjevi navedeni u odjeljku 6.3.2. (b) kreditne procjene VIKP-a za vrijednosne papire osigurane imovinom u Prilogu I. Smjernici ESB/2011/14 ostaju nepromijenjeni.
   3.   Na vrijednosne papire osigurane imovinom koji ne ispunjavaju izvještajne zahtjeve u vezi s podacima na razini pojedinačnoga kredita i dalje će se primjenjivati zahtjevi za kreditnu procjenu predviđeni u odjeljku 6.3.2. (b) kreditne procjene VIKP-a za vrijednosne papire osigurane imovinom Priloga I. Smjernici ESB/2011/14.
   4.   U slučaju nepostojanja kreditne procjene VIKP-a za izdanje, (ili, ako je to primjenjivo, za program/serije izdanja), visoki bonitetni standard za utrživu imovinu, osim vrijednosnih papira osiguranih imovinom, moguće je postići na temelju jamstava koja pružaju financijski stabilni garanti, navedeni u odjeljku 6.3.2. (c) Priloga I. Smjernici ESB/2011/14. Financijska snaga garanta ocjenjuje se na temelju dugoročnih kreditnih procjena VIKP-a za garante, koje zadovoljavaju prag kreditne kvalitete Eurosustava. Jamstvo mora ispunjavati uvjete navedene u točkama i. do iv. odjeljka 6.3.2. (c) Priloga I. Smjernici ESB/2011/14.
   Članak 7.
   Određivanje korektivnih faktora
   Kreditna procjena korištena za potrebe utvrđivanja prihvatljivosti u skladu s odjeljcima 6.3.2. i 6.3.3. Priloga I. Smjernici ESB/2011/14 primjenjuje se kod utvrđivanja primjenjivog korektivnog faktora sukladno odjeljku 6.4.1. Priloga I. Smjernici ESB/2011/14.
   Članak 8.
   Kategorije korektivnih faktora i korektivni faktori za utrživu i neutrživu imovinu
   1.   Kategorije likvidnosti za utrživu imovinu, kao što je određeno u mjerama Eurosustava za kontrolu rizika za utrživu imovinu u tablici 6. odjeljka 6.4.2. Priloga I. Smjernici ESB/2011/14, nazivaju se kategorijama korektivnih faktora u čitavom tom odjeljku, bez promjena u raspoređivanju prihvatljive imovine u pripadajuće kategorije.
   2.   Razine vrednovanja korektivnih faktora koji se primjenjuju na utrživu imovinu, kao što je određeno u mjerama Eurosustava za kontrolu rizika za utrživu imovinu navedenih u tablici 7. odjeljka 6.4.2. Priloga I. Smjernici ESB/2011/14, zamijenit će se korektivnim faktorima određenim u Prilogu I. ovoj Odluci.
   3.   Korektivni faktor koji se primjenjuje na vrijednosne papire osigurane imovinom uključene u kategoriju V., određene u odjeljku 6.4.2. (d) Priloga I. Smjernici ESB/2011/14, bit će 10 % bez obzira na dospijeće ili kuponsku strukturu.
   4.   Na vlastite pokrivene obveznice primjenjuje se dodatni korektivni faktor. Ovaj dodatni korektivni faktor izravno se primjenjuje na vrijednost čitavog izdanja pojedinačnog dužničkog instrumenta u obliku umanjenja vrijednosti od (a) 8 % za vlastite pokrivene obveznice u CQS1&2 i (b) 12 % za vlastite pokrivene obveznice u CQS3. U tu svrhu, „vlastite pokrivene obveznice” znači pokrivene obveznice koje je izdala druga ugovorna strana ili subjekti usko povezani s njom, a koristi se u postotku većem od 75 % zamišljenog nepodmirenog iznosa te druge ugovorne strane i/ili s njom usko povezanih subjekata.
   5.   Razine vrednovanja korektivnih faktora koji se primjenjuju na utrživu imovinu, kao što je određeno u mjerama Eurosustava za kontrolu rizika za utrživu imovinu u tablici 9. odjeljka 6.4.3. Priloga I. Smjernici ESB/2011/14, zamijenit će se korektivnim faktorima određenim u Prilogu II. ovoj Odluci.
   6.   Korektivni faktor koji se primjenjuje na neutržive hipotekarne dužničke instrumente određene u odjeljku 6.4.3.2. Priloga I. Smjernici ESB/2011/14, bit će 39,5 % njihovog zamišljenog nepodmirenog iznosa.
   Članak 9.
   Sredstva u slučaju nastanka statusa neispunjavanja obveza te radi opreznosti u poslovanju
   1.   Na sredstva koja mjerodavni ugovori ili propisi koje primjenjuje NSB moraju osigurati, kao što je navedeno u odjeljku I.7. Priloga II. Smjernici ESB/2011/14, primjenjuju se uvjeti određeni u sljedećim stavcima.
   2.   Nakon što nastane status neispunjavanja obveza, ili radi opreznosti u poslovanju, NSB ima pravo iskoristiti sljedeća sredstva:

               (a)

               privremeno isključiti, ograničiti ili trajno isključiti drugu ugovornu stranu iz pristupa operacijama na otvorenom tržištu;

               (b)

               privremeno isključiti, ograničiti ili trajno isključiti drugu ugovornu stranu iz pristupa stalno raspoloživim mogućnostima Eurosustava;

               (c)

               raskinuti sve nerealizirane ugovore i transakcije;

               (d)

               zahtijevati ubrzano izvršenje potraživanja koja još nisu dospjela ili su potencijalna;

               (e)

               koristiti depozite druge ugovorne strane koji su plasirani kod NSB-a, za prebijanje potraživanja od te druge ugovorne strane;

               (f)

               privremeno obustaviti izvršavanje obveza prema drugoj ugovornoj strani sve dok potraživanje od druge ugovorne strane ne bude namireno.

         3.   Pored toga, nakon što nastane status neispunjavanja obveza, NSB može biti ovlašten za korištenje sljedećih sredstava:

               (a)

               potraživati plaćanje zateznih kamata;

               (b)

               potraživati odštete za sve pretrpljene gubitke kao posljedice nastanka statusa neispunjavanja obveza druge ugovorne strane.

         4.   Pored toga, radi opreznosti u poslovanju, NSB može biti ovlašten odbiti, ograničiti korištenje ili primijeniti dodatne korektivne faktore na imovinu koju je odgovarajuća druga ugovorna strana dostavila kao instrument osiguranja u kreditnim operacijama Eurosustava.
   5.   NSB će u svako doba biti u pravnom položaju da može svu imovinu koja je dostavljena kao instrument osiguranja unovčiti bez nepotrebnog odgađanja, te na način koji daje pravo NSB-u da realizira vrijednost odobrenog kredita, ako druga ugovorna strana bez odgode ne podmiri svoje negativno stanje.
   6.   Kako bi osiguralo jedinstvenu provedbu uvedenih mjera, Upravno vijeće ESB-a može donositi odluke o pravnim sredstvima, uključujući privremeno isključenje, ograničenje ili trajno isključenje iz pristupa operacijama na otvorenom tržištu ili stalnim mogućnostima Eurosustava.
   Članak 10.
   Pojašnjenje definicije država EGP-a
   1.   Za potrebe okvira instrumenata osiguranja Eurosustava, smatra se da države EGP-a obuhvaćaju sve države članice EU-a, neovisno o tome da li su formalno pristupile EGP-u, zajedno s Islandom, Lihtenštajnom i Norveškom.
   2.   Definicija država EGP-a sadržana u Dodatku 2. Priloga I. Smjernici ESB/2011/14 (Glosar) smatrat će se, u skladu s tim, izmijenjenom.
   Članak 11.
   Prilagodbe provedbe zahtjeva na razini pojedinačnoga kredita za vrijednosne papire osigurane imovinom
   1.   Neovisno o odjeljku 6.2.1.1.2. Priloga I. Smjernici ESB/2011/14 i njegovom Dodatku 8., Eurosustav može kao prihvatljive instrumente osiguranja prihvatiti vrijednosne papire osigurane imovinom s ocjenom nižom od A1 nakon završetka odgovarajućeg prijelaznog razdoblja, na temelju procjene svakog pojedinačnog slučaja, te ovisno o dostavi odgovarajućih pojašnjenja o nepostizanju obvezne ocjene. Za svako odgovarajuće pojašnjenje, Upravno vijeće će odrediti najvišu razinu tolerancije i razdoblje tolerancije. Razdoblje tolerancije određuje da se kvaliteta podataka za vrijednosne papire osigurane imovinom mora poboljšati unutar određenog vremenskog razdoblja.
   2.   Cjelovit popis odgovarajućih pojašnjenja, njihovih razina tolerancije i razdoblja tolerancije raspoloživ je na internetskoj stranici ESB-a i sadrži, između ostalog, opise prethodne imovine i postojećih informacijskih sustava.
   Članak 12.
   Stupanje na snagu i primjena
   1.   Ova Odluka stupa na snagu 1. listopada 2013.
   2.   Članak 8. stavak 4. iznimno se primjenjuje od 1. studenoga 2013.

      Sastavljeno u Frankfurtu na Majni 26. rujna 2013.

            Predsjednik ESB-a

         Mario DRAGHI

      (1)  SL L 331, 14.12.2011., str. 1.

      (2)  SL L 95, 5.4.2013., str. 22.

      (3)  SL L 95, 5.4.2013., str. 23.

      (4)  SL L 195, 18.7.2013., str. 27.

      (5)  Obveznice s varantima ili drugim sličnim pravima nisu prihvatljive.

      (6)  Dužnički instrumenti s iznosom glavnice povezanim s jednim indeksom inflacije europodručja u određenom trenutku također su dozvoljene imajući u vidu da je struktura kupona ista kao ona određena u članku 3. stavku 2. (b) ii. (1) (d) te da je povezana s istim indeksom inflacije.

      (7)  SL L 177, 30.6.2006., str. 1.

      (8)  Prihvaćene vanjske institucije za kreditnu procjenu, interni sustavi za kreditnu procjenu nacionalnih središnjih banaka i alati trećih osoba za dodjelu rejtinga i njihovi ponuđači navedeni su na internetskoj stranici ESB-a, www.ecb.europa.eu

      (9)  Kreditna procjena VIKP-a za program/seriju izdanja bitna je samo ako vrijedi za određenu imovinu i za procjenu izdanja koje se ne razlikuje od onoga izvršenog od strane istog VIKP-a.

      (10)  Ove su informacije objavljene na internetskoj stranici ESB-a, www.ecb.europa.eu

      (11)  „Jednostruki A” rejting je rejting od najmanje „A3” prema agenciji Moody’s, „A-” prema agenciji Fitch ili Standard & Poor’s, ili „AL” prema agenciji DBRS.
   PRILOG I.

      RAZINE VREDNOVANJA KOREKTIVNIH FAKTORA KOJE SE PRIMJENJUJU NA PRIHVATLJIVU UTRŽIVU IMOVINU

               Kategorije korektivnih faktora

               Kreditna kvaliteta

               Preostalo dospijeće
               (godine)

               Kategorija I

               Kategorija II (1)

               Kategorija III (1)

               Kategorija IV (1)

               Kategorija V (1)

               fiksni kupon

               bez kupona

               fiksni kupon

               bez kupona

               fiksni kupon

               bez kupona

               fiksni kupon

               bez kupona

               Koraci 1 i 2 (AAA do A-) (2)

               0-1

               0,5

               0,5

               1,0

               1,0

               1,0

               1,0

               6,5

               6,5

               10,0

               1-3

               1,0

               2,0

               1,5

               2,5

               2,0

               3,0

               8,5

               9,0

               3-5

               1,5

               2,5

               2,5

               3,5

               3,0

               4,5

               11,0

               11,5

               5-7

               2,0

               3,0

               3,5

               4,5

               4,5

               6,0

               12,5

               13,5

               7-10

               3,0

               4,0

               4,5

               6,5

               6,0

               8,0

               14,0

               15,5

               > 10

               5,0

               7,0

               8,0

               10,5

               9,0

               13,0

               17,0

               22,5

               Kategorije korektivnih faktora

               Kreditna kvaliteta

               Preostalo dospijeće
               (godine)

               Kategorija I

               Kategorija II (1)

               Kategorija III (1)

               Kategorija IV (1)

               Kategorija V (1)

               fiksni kupon

               bez kupona

               fiksni kupon

               bez kupona

               fiksni kupon

               bez kupona

               fiksni kupon

               bez kupona

               Korak 3 (BBB + do BBB-) (2)

               0-1

               6,0

               6,0

               7,0

               7,0

               8,0

               8,0

               13,0

               13,0

               Nisu prihvatljivi

               1-3

               7,0

               8,0

               10,0

               14,5

               15,0

               16,5

               24,5

               26,5

               3-5

               9,0

               10,0

               15,5

               20,5

               22,5

               25,0

               32,5

               36,5

               5-7

               10,0

               11,5

               16,0

               22,0

               26,0

               30,0

               36,0

               40,0

               7-10

               11,5

               13,0

               18,5

               27,5

               27,0

               32,5

               37,0

               42,5

               > 10

               13,0

               16,0

               22,5

               33,0

               27,5

               35,0

               37,5

               44,0

      (1)  Na pojedine vrijednosne papire osigurane imovinom, pokrivene bankovne obveznice (pokrivene bankovne obveznice velikog iznosa, klasične pokrivene bankovne obveznice i druge pokrivene bankovne obveznice) i nepokrivene bankovne obveznice koje se teoretski vrednuju u skladu s odjeljkom 6.5. Priloga I. Smjernici ESB/2011/14, primjenjuje se dodatni korektivni faktor. Taj se korektivni faktor izravno primjenjuje na razini teoretskog vrednovanja pojedinog dužničkog instrumenta u obliku umanjenja vrijednosti od 5 %. Nadalje, primjenjuje se dodatno umanjenje vrijednosti na vlastite pokrivene obveznice. Ovo umanjenje vrijednosti je 8 % za vlastite pokrivene obveznice u CQS1&2 i 12 % za vlastite pokrivene obveznice u CQS3.

      (2)  Rejtinzi su oni određeni u usklađenoj ljestvici kreditnih rejtinga Eurosustava, objavljenoj na internetskoj stranici ESB-a www.ecb.europa.eu
   PRILOG II.

      RAZINE VREDNOVANJA KOREKTIVNIH FAKTORA KOJI SE PRIMJENJUJU NA KREDITNA POTRAŽIVANJA S ISPLATOM KAMATA PO NEPROMJENJIVOJ STOPI

               Metodologija vrednovanja

               Kreditna kvaliteta

               Preostalo dospijeće (godine)

               Isplata po nepromjenjivoj kamatnoj stopi i vrednovanje po teoretskoj cijeni, koju određuje NSB

               Isplata po nepromjenjivoj kamatnoj stopi i vrednovanje s obzirom na neotplaćeni iznos, koji određuje NSB

               Koraci 1 i 2 (AAA do A-)

               0-1

               10,0

               12,0

               1-3

               12,0

               16,0

               3-5

               14,0

               21,0

               5-7

               17,0

               27,0

               7-10

               22,0

               35,0

               > 10

               30,0

               45,0

               Metodologija vrednovanja

               Kreditna kvaliteta

               Preostalo dospijeće (godine)

               Isplata po nepromjenjivoj kamatnoj stopi i vrednovanje po teoretskoj cijeni, koju određuje NSB

               Isplata po nepromjenjivoj kamatnoj stopi i vrednovanje s obzirom na neotplaćeni iznos, koji određuje NSB

               Korak 3 (BBB+ do BBB-)

               0-1

               17,0

               19,0

               1-3

               29,0

               34,0

               3-5

               37,0

               46,0

               5-7

               39,0

               52,0

               7-10

               40,0

               58,0

               > 10

               42,0

               65,0


title: Odluka Europskog parlamenta (EU) 2015/1669 od 29. travnja 2015. o razrješnici za izvršenje proračuna Agencije Europske unije za sigurnost mreža i podataka za financijsku godinu 2013.

text:
               30.9.2015

               HR

               Službeni list Europske unije

               L 255/284

      ODLUKA EUROPSKOG PARLAMENTA (EU) 2015/1669
      od 29. travnja 2015.
      o razrješnici za izvršenje proračuna Agencije Europske unije za sigurnost mreža i podataka za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije Europske unije za sigurnost mreža i podataka za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za sigurnost mreža i podataka za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 460/2004 Europskog parlamenta i Vijeća od 10. ožujka 2004. o osnivanju Agencije Europske unije za mrežnu i informacijsku sigurnost (5),

                  —

                  uzimajući u obzir Uredbu (EU) br. 526/2013 Europskog parlamenta i Vijeća od 21. svibnja 2013. o Agenciji Europske unije za mrežnu i informacijsku sigurnost (ENISA) i o stavljanju izvan snage Uredbe (EZ) br. 460/2004 (6), a posebno njezin članak 21.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (8), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0089/2015),

         1.

            daje razrješnicu izvršnom direktoru Agencije Europske unije za sigurnost mreža i podataka za izvršenje proračuna Agencije za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Agencije Europske unije za sigurnost mreža i podataka, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 217.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 77, 13.3.2004., str. 1.

         (6)  SL L 165, 18.6.2013., str. 41.

         (7)  SL L 357, 31.12.2002., str. 72.

         (8)  SL L 328, 7.12.2013., str. 42.


title: 2004/644/EZ: Odluka Vijeća od 13. rujna 2004. o donošenju provedbenih pravila u vezi s Uredbom (EZ) br. 45/2001 Europskog parlamenta i Vijeća o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka

text:
               13/Sv. 052

               HR

               Službeni list Europske unije

               122

         32004D0644

               L 296/16

               SLUŽBENI LIST EUROPSKE UNIJE

               13.09.2004.

      ODLUKA VIJEĆA

   od 13. rujna 2004.
   o donošenju provedbenih pravila u vezi s Uredbom (EZ) br. 45/2001 Europskog parlamenta i Vijeća o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka
   (2004/644/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 286.,
   uzimajući u obzir Uredbu (EZ) br. 45/2001 Europskog parlamenta i Vijeća (1), a posebno njezin članak 24. stavak 8.,
   budući da:

               (1)

               Uredbom (EZ) br. 45/2001, u daljnjem tekstu „Uredba”, utvrđuju se načela i pravila koja se primjenjuju na sve institucije i tijela Zajednice i predviđa se imenovanje službenika za zaštitu podataka u svakoj instituciji Zajednice i u svakom tijelu Zajednice.

               (2)

               Prema članku 24. stavku 8. Uredbe svaka je institucija ili tijelo Zajednice obvezno donijeti daljnja provedbena pravila u vezi sa službenikom za zaštitu podataka, u skladu s odredbama iz Priloga navedenoj Uredbi.

               (3)

               U provedbenim pravilima ujedno se navode postupci za ostvarivanje prava osobe na koju se podaci odnose, kao i za ispunjenje obveza svih odgovarajućih subjekata u institucijama ili tijelima Zajednice u vezi s obradom osobnih podataka.

               (4)

               Provedbena pravila Uredbe ne dovode u pitanje Uredbu (EZ) br. 1049/2001 (2), Odluku 2004/338/EZ, Euratom (3), a posebno njezin Prilog II., Odluku 2001/264/EZ (4), a posebno odjeljak VI. dijela II. njezinog Priloga, kao i Odluku glavnog tajnika Vijeća/Visokoga predstavnika za zajedničku vanjsku i sigurnosnu politiku od 25. lipnja 2001. (5),

         ODLUČILO JE:
   ODJELJAK 1.

      OPĆE ODREDBE

   Članak 1.
   Predmet i područje primjene
   Ovom se odlukom utvrđuju daljnja provedbena pravila glede Uredbe (EZ) br. 45/2001 Europskog parlamenta i Vijeća (u daljnjem tekstu: Uredba) u vezi s Vijećem Europske unije.
   Članak 2.
   Pojmovi
   U smislu ove Odluke te ne dovodeći u pitanje pojmove iz Uredbe:

               a)

               „nadzornik” znači institucija, opća uprava, uprava, služba, odjel ili bilo kakva druga ustrojstvena jedinica koja samostalno ili zajedno s ostalima određuje namjenu i sredstva obrade osobnih podataka, kako je utvrđeno u obavijesti koja se dostavlja službeniku za zaštitu podataka, u skladu s člankom 25. Uredbe;

               b)

               „osoba za kontakt” znači administrativni suradnik/administrativni suradnici opće uprave ili kakvog drugog člana osoblja kojeg je njegova opća uprava nakon savjetovanja sa službenikom za zaštitu podataka imenovala svojim predstavnikom zaduženim za usku suradnju sa službenikom za zaštitu podataka glede pitanja koja se tiču zaštite podataka;

               c)

               „osoblje Glavnog tajništva Vijeća” znači svi dužnosnici Glavnog tajništva Vijeća, kao sve druge osobe koje su obuhvaćene Pravilnikom o osoblju Europskih zajednica i Uvjetima zaposlenja ostalih službenika Europskih zajednica utvrđenim Uredbom (EEZ, Euratom, EZUČ) br. 259/68 (6) (u daljnjem tekstu: Pravilnik o radu) ili koje rade za Glavno tajništvo Vijeća na temelju ugovora (pripravnici, savjetnici, ugovorni djelatnici, dužnosnici koje su uputile države članice).

         ODJELJAK 2.

      SLUŽBENIK ZA ZAŠTITU PODATAKA

   Članak 3.
   Imenovanje i status službenika za zaštitu podataka
   1.   Zamjenik Glavnog tajnika Vijeća imenuje službenika za zaštitu podataka i evidentira ga pri Europskom nadzorniku zaštite podataka. Službenik za zaštitu podataka izravno je povezan sa zamjenikom glavnog tajnika Vijeća.
   2.   Mandat službenika za zaštitu podataka traje tri godine i može se produljiti dva puta.
   3.   U izvršavanju svojih obveza službenik za zaštitu podataka djeluje nezavisno i u suradnji s Europskim nadzornikom za zaštitu podataka. Prije svega službenik za zaštitu podataka ne smije primati nikakve upute od tijela za imenovanja Glavnog tajništva Vijeća niti od bilo koga drugoga u vezi s unutarnjom primjenom odredbi Uredbe ili njegovom suradnjom s Europskim nadzornikom za zaštitu podataka.
   4.   Ocjena uspješnosti zadataka i obveza službenika za zaštitu podataka donosi se nakon savjetovanja s Europskim nadzornikom za zaštitu podataka. Službenika za zaštitu podataka moguće je razriješiti dužnosti samo uz suglasnost Europskog nadzornika za zaštitu podataka, ako službenik za zaštitu podataka više ne ispunjava uvjete potrebne za izvršavanje svojih dužnosti.
   5.   Ne dovodeći u pitanje postupke predviđene za imenovanje službenika za zaštitu podataka, službenik za zaštitu podataka obavještava se o svim kontaktima s vanjskim stranama u vezi s primjenom Uredbe, posebno u vezi sa suradnjom s Europskim nadzornikom za zaštitu podataka.
   6.   Ne dovodeći u pitanje odgovarajuće odredbe Uredbe, na službenika za zaštitu podataka i njegovo osoblje primjenjuju se pravila i propisi koji se primjenjuju na dužnosnike i druge službenike Europskih zajednica.
   Članak 4.
   Zadaci
   Službenik za zaštitu podataka:

               (a)

               skrbi o tome da nadzornici i osobe na koje se podaci odnose budu obaviješteni o svojim pravima i obvezama u skladu s ovom Uredbom. U obavljanju ovog zadatka, on posebno sastavlja informativne obrasce i obrasce za obavješćivanje, savjetuje se sa zainteresiranim stranama i podiže opću svijest o pitanjima zaštite podataka;

               (b)

               odgovara na zahtjeve Europskog nadzornika za zaštitu podataka i, u okviru svoje nadležnosti, surađuje s Europskim nadzornikom za zaštitu podataka na njegov zahtjev ili na vlastitu inicijativu;

               (c)

               na neovisan način osigurava unutarnju primjenu odredaba ove Uredbe;

               (d)

               vodi popis postupaka obrade koje provode nadzornici i odobrava pristup istome bilo kojoj osobi, izravno ili neizravno, posredstvom Europskog nadzornika za zaštitu podataka;

               (e)

               obavještava Europskog nadzornika za zaštitu podataka o postupcima obrade koji možda predstavljaju posebne rizike u smislu članka 27. stavka 2. Uredbe;

               (f)

               na taj će način osigurati da postupci obrade podataka vjerojatno neće imati štetan utjecaj na prava i obveze i slobode osoba na koje se podaci odnose.

         Članak 5.
   Obveze
   1.   Osim općih zadataka koje je obvezan izvršavati, službenik za zaštitu podataka ujedno:

               (a)

               nastupa kao savjetnik tijela za imenovanja Glavnoga tajništva Vijeća te nadzornika u vezi s pitanjima koja se tiču primjene odredbi o zaštiti podataka. Sa službenikom za zaštitu podataka mogu se savjetovati tijelo za imenovanja, predmetni nadzornici, povjerenstvo za zapošljavanje i bilo koji pojedinac, bez postupanja putem službenih kanala, u vezi s bilo kojim pitanjima koja se tiču tumačenja ili primjene Uredbe;

               (b)

               na vlastitu inicijativu, ili na inicijativu tijela za imenovanja, nadzornika, povjerenstva za zapošljavanje ili bilo kojeg pojedinca, istražuje pitanja i pojave koje se izravno tiču njegovih zadataka, a s kojima je upoznat, te podnosi izvješće tijelu za imenovanja ili osobi koja je zatražila istragu. Ako je to primjereno, potrebno je u skladu s tim obavijestiti i sve druge predmetne stranke. Ako pritužbu podnosi pojedinac ili ako se pritužba podnosi u ime drugog pojedinca, službenik za zaštitu podataka obvezan je, koliko god je to moguće, osigurati tajnost takvog zahtjeva, iznimno ako osoba na koju se podatak odnosi ne da svoj nedvojben pristanak da se s njenim zahtjevom postupa na drugi način;

               (c)

               surađuje u izvršenju dužnosti službenika za zaštitu podataka drugih institucija i tijela Zajednice, poglavito razmjenom iskustva i najbolje prakse;

               (d)

               zastupa Glavno tajništvo Vijeća u vezi sa svim pitanjima koja se tiču zaštite podataka; ne dovodeći u pitanje Odluku 2004/338/EZ, Euratom, to može uključivati sudjelovanje službenika za zaštitu podataka u odgovarajućim odborima ili forumima na međunarodnoj razini;

               (e)

               podnosi godišnje izvješće o svojim aktivnostima zamjeniku glavnog tajnika Vijeća i stavlja ga na raspolaganje osoblju.

         2.   Ne dovodeći u pitanje članak 4. točku (b), članak 5. stavak 1. točke (b) i (c) i članak 15. ove Odluke, službenik za zaštitu podataka i njegovo osoblje ne smiju otkrivati informacije ili dokumente koje mogu imati na raspolaganju tijekom izvršavanja svojih obveza.
   Članak 6.
   Ovlasti
   U obavljanju svojih zadataka i obveza službenik za zaštitu podataka:

               (a)

               u svako doba ima pristup podacima koji čine predmet postupka obrade kao i svim uredima, instalacijama za obradu podataka i prijenosnicima podataka;

               (b)

               može zahtijevati pravno mišljenje pravne službe Vijeća;

               (c)

               može zatražiti usluge vanjskih stručnjaka iz područja informacijskih tehnologija na temelju prethodne suglasnosti službenika za odobrenje u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (7) te njezinim provedbenim pravilima;

               (d)

               ne dovodeći u pitanje obveze i ovlasti Europskog nadzornika za zaštitu podataka, može predlagati administrativne mjere Glavnom tajništvu Vijeća te izdavati opće preporuke u vezi s odgovarajućom primjenom Uredbe;

               (e)

               u konkretnim slučajevima može dati bilo kakve druge preporuke Glavnom tajništvu Vijeća, i/ili drugim strankama na koje se to odnosi, za praktično poboljšanje zaštite podataka;

               (f)

               može skrenuti pozornost tijela za imenovanja Glavnog tajništva Vijeća na sve slučajeve u kojima neki član osoblja ne ispunjava obveze iz Uredbe te predložiti pokretanje administrativne istrage zbog moguće primjene članka 49. Uredbe.

         Članak 7.
   Sredstva
   Službeniku za zaštitu podataka na raspolaganju stoji odgovarajuće osoblje i sredstva potrebna za obavljanje njegovih dužnosti.
   ODJELJAK 3.

      PRAVA I OBVEZE SUBJEKATA U PODRUČJU ZAŠTITE PODATAKA

   Članak 8.
   Tijelo za imenovanja
   1.   U slučaju pritužbe u smislu članka 90. Pravilnika o radu u vezi s kršenjem Uredbe, Tijelo za imenovanja savjetuje se sa službenikom za zaštitu podataka, koji bi najkasnije 15 dana nakon primitka takvog zahtjeva pisanim putem morao dati svoje mišljenje. Ako na kraju tog razdoblja službenik za zaštitu podataka nije dao svoje mišljenje tijelu za imenovanja, ono više nije potrebno. Mišljenje službenika za zaštitu podataka ne obvezuje tijelo za imenovanja.
   2.   Službenika za zaštitu podataka izvještava se o svakom slučaju koji je u razmatranju, a koji ima ili bi mogao imati veze sa zaštitom podataka.
   Članak 9.
   Nadzornici
   1.   Nadzornici su obvezni skrbiti da su svi postupci obrade podataka koji su pod njihovim nadzorom u skladu s Uredbom.
   2.   Nadzornici posebno:

               (a)

               unaprijed obavještavaju službenika za zaštitu podataka o svakom postupku obrade ili nizu takvih postupaka predviđenih za jednu svrhu ili nekoliko povezanih svrha, kao i o svim značajnim promjenama postojećeg postupka obrade podataka. U slučaju postupaka obrade podataka koji su izvedeni prije stupanja na snagu Uredbe 1. veljače 2001., nadzornici bez odlaganja obavještavaju službenika za zaštitu podataka o njima;

               (b)

               pomažu službeniku za zaštitu podataka i Europskom nadzorniku za zaštitu podataka u izvršavanju njihovih obveza, posebno pružajući informacije na njihov zahtjev u roku od najkasnije 30 dana;

               (c)

               provode primjerene tehničke i organizacijske mjere te daju primjerene upute osoblju Glavnog tajništva Vijeća kako bi se osigurala i povjerljivost obrade i razina sigurnosti primjerena rizicima koje takva obrada predstavlja;

               (d)

               kada je to primjereno, savjetuju službenika za zaštitu podataka o usklađenosti postupaka obrade s Uredbom, a posebno ako imaju razloga vjerovati da određeni postupci obrade nisu u skladu s člancima 4. do 10. Uredbe. Također se mogu savjetovati sa službenikom za zaštitu podataka i/ili stručnjacima za sigurnost u području informacijskih tehnologija u općoj upravi A, u Uredu za sigurnost i Uredu za informacijsku sigurnost (Infosec) u vezi s pitanjima koja se tiču tajnosti postupaka obrade i mjera sigurnosti poduzetih u skladu s člankom 22. Uredbe.

         Članak 10.
   Osobe za kontakt
   1.   Ne dovodeći u pitanje odgovornosti službenika za zaštitu podataka, osoba za kontakt:

               (a)

               pomaže svojoj općoj upravi ili odjelu u vođenju popisa svih postojećih postupaka obrade osobnih podataka;

               (b)

               pomaže svojoj općoj upravi ili odjelu u identificiranju njihovih nadzornika;

               (c)

               ima pravo dobiti od nadzornika i osoblja odgovarajuće informacije potrebne za obavljanje njenih administrativnih zadataka u sklopu vlastite opće uprave ili odjela. To ne uključuje pravo pristupa osobnim podacima koji se obrađuju u sklopu nadležnosti nadzornika.

         2.   Ne dovodeći u pitanje odgovornosti nadzornika, osoba za kontakt:

               (a)

               pomaže nadzornicima u ispunjavanju njihovih obveza;

               (b)

               kada je to primjereno, olakšava komunikaciju između službenika za zaštitu podataka i nadzornika.

         Članak 11.
   Osoblje Glavnog tajništva Vijeća
   1.   Sve osoblje Glavnog tajništva Vijeća posebno doprinosi primjeni pravila tajnosti i sigurnosti u obradi osobnih podataka kako je predviđeno člancima 21. i 22. Uredbe. Niti jedan član Glavnog tajništva Vijeća s pristupom osobnim podacima ne obrađuje podatke osim ako je to od njega zatražio nadzornik, izuzev ako to od njega zahtijeva nacionalno zakonodavstvo ili zakonodavstvo Zajednice.
   2.   Bilo koji član osoblja Glavnog tajništva Vijeća može uložiti pritužbu Europskom nadzorniku za zaštitu podataka zbog navodne povrede odredaba Uredbe u vezi s obradom osobnih podataka, a da pritom ne slijedi službene kanale, kako je predviđeno Pravilima koja je donio Europski nadzornik za zaštitu podataka.
   Članak 12.
   Osobe na koje se podaci odnose
   1.   U vezi s pravima osoba na koje se podaci odnose da ih se u skladu s člancima 11. i 12. Uredbe uredno obavijesti o obradi osobnih podataka koji se na njih odnose, osobe na koje se podaci odnose mogu se obratiti predmetnom nadzorniku s ciljem ostvarivanja svojih prava prema člancima 13. do 19. Uredbe, kako je navedeno u odjeljku 5. ove Odluke.
   2.   Ne dovodeći u pitanje bilo kakav pravni lijek, svaka osoba na koju se podatak odnosi može uložiti pritužbu Europskom nadzorniku za zaštitu podataka ako smatra da je došlo do kršenja njenih prava iz Uredbe uslijed obrade njenih osobnih podataka u Vijeću, kako je navedeno u Pravilima koje je donio Europski nadzornik za zaštitu podataka.
   3.   Nitko ne smije trpjeti štetu zbog pritužbe uložene Europskom nadzorniku za zaštitu podataka ili zbog navodne povrede odredbe Uredbe prijavljenog službeniku za zaštitu podataka.
   ODJELJAK 4.

      POPIS PRIJAVLJENIH POSTUPAKA OBRADE

   Članak 13.
   Postupak obavješćivanja
   1.   Nadzornik obavještava službenika za zaštitu podataka o svim postupcima obrade osobnih podataka putem obrasca za obavješćivanje dostupnog na internetskoj stranici Glavnog tajništva Vijeća (Zaštita podataka). Ta se obavijest službeniku za zaštitu podataka dostavlja elektroničkim putem. U roku od 10 radnih dana službeniku za zaštitu podataka pisanim putem dostavlja se potvrdna obavijest. Po primitku te potvrdne obavijesti, službenik za zaštitu podataka oglašava ju u popisu.
   2.   Takva obavijest uključuje sve informacije iz članka 25. stavka 2. Uredbe. Službenika za zaštitu podataka potrebno je bez odlaganja obavijestiti o svakoj promjeni koja utječe na te informacije.
   3.   Daljnja pravila i postupci u vezi s postupcima obavješćivanja kojih se nadzornici moraju pridržavati sastavni su dio općih preporuka koje izdaje službenik za zaštitu podataka.
   Članak 14.
   Sadržaj i namjena popisa
   1.   Službenik za zaštitu podataka vodi popis postupaka obrade koji se vode nad osobnim podacima, a koji se uspostavlja na temelju obavijesti zaprimljenih od nadzornika.
   2.   Popis mora sadržavati barem informacije iz članka 25. stavka 2. točaka (a) do (g) Uredbe. Međutim, informacije koje je službenik za zaštitu podataka unio u popis iznimno mogu biti ograničene ako je potrebno osigurati sigurnost konkretnog postupka obrade.
   3.   Popis služi kao indeks postupaka obrade osobnih podataka koji se provode pri Vijeću. On pruža informacije osobama na koje se informacije odnose i olakšava ostvarivanje njihovih prava navedenih iz članaka 13. do 19. Uredbe.
   Članak 15.
   Pristup popisu
   1.   Službenik za zaštitu podataka poduzima odgovarajuće mjere kako bi osigurao da sve osobe imaju pristup popisu, izravno ili neizravno posredstvom Europskog nadzornika za zaštitu podataka. Službenik za zaštitu podataka poglavito pruža informacije i pomoć zainteresiranim osobama o tome kako i gdje se mogu prijaviti za pristup popisu.
   2.   Iznimno u slučajevima gdje je osiguran mrežni pristup, prijave za pristup popisu podnose se u bilo kakvom pisanom obliku, uključujući elektroničkim putem, na jednom od jezika iz članka 314. Ugovora te na dovoljno precizan način kako bi službenik za zaštitu podataka bio u mogućnosti identificirati predmetni postupak obrade. Podnositelju zahtjeva odmah se dostavlja potvrda o primitku prijave.
   3.   Ako zahtjev nije dovoljno detaljan, službenik za zaštitu podataka zahtijeva od podnositelja zahtjeva da pojasni svoj zahtjev te mu u tome pomaže. U slučaju primitka zahtjeva koji se odnosi na jako velik broj postupaka obrade, službenik za zaštitu podataka može osobno porazgovarati s podnositeljem prijave s ciljem iznalaženja pravičnog rješenja.
   4.   Sve osobe mogu zahtijevati od službenika za zaštitu podataka presliku informacija koje su dostupne u Popisu u vezi s bilo kojim prijavljenim postupkom obrade.
   ODJELJAK 5.

      POSTUPAK ZA OSTVARIVANJE PRAVA OSOBA NA KOJE SE PODACI ODNOSE

   Članak 16.
   Opće odredbe
   1.   Prava osoba na koje se odnose podaci navedeni u ovom odjeljku mogu ostvariti samo ti pojedinci ili, u iznimnim slučajevima, drugi u ime tih pojedinaca ako imaju za to valjano ovlaštenje. Zahtjevi se pisanim putem naslovljavaju na predmetnog nadzornika, a preslika se naslovljava na službenika za zaštitu podataka. Ako je potrebno, službenik za zaštitu podataka pomaže osobi na koju se podaci odnose u identifikaciji predmetnog nadzornika. Službenik za zaštitu podataka stavlja na raspolaganje i konkretne obrasce. Nadzornici zahtjev odobravaju samo ako je obrazac u potpunosti ispunjen te ako se primjereno provjerio identitet podnositelja pritužbe. Osobe na koje se podaci odnose svoja prava ostvaruju besplatno.
   2.   Nadzornik dostavlja podnositelju zahtjeva potvrdu o primitku zahtjeva u roku od pet radnih dana od evidentiranja zahtjeva. Iznimno ako je drukčije odlučeno, nadzornik odgovara na zahtjev najkasnije u roku od petnaest radnih dana od evidentiranja zahtjeva te istome ili udovoljava ili pisanim putem navodi razloge zbog kojih je isti u potpunosti ili djelomično odbijen, posebno u slučajevima kada se podnositelj prijave ne smatra osobom na koju se podaci odnose.
   3.   U slučaju nepravilnosti ili očiglednih zloporaba od strane osobe na koje se podaci odnose tijekom ostvarivanja njenih prava i u slučaju sumnje osobe na koje se podaci odnose u nezakonitost obrade, nadzornik se može savjetovati sa službenikom za zaštitu podataka u vezi s tim zahtjevom i/ili uputiti osobu na koju se podaci odnose službeniku za zaštitu podataka, koji će odlučiti o opravdanosti zahtjeva i o daljnjim odgovarajućim mjerama.
   4.   Svaka se osoba može savjetovati sa službenikom za zaštitu podataka u vezi s ostvarivanjem svojih prava u pojedinom slučaju. Ne dovodeći u pitanje bilo kakav pravni lijek, svaka osoba na koju se podaci odnose smije uložiti pritužbu Europskom nadzorniku za zaštitu podataka, ako smatra da su njena prava iz Uredbe prekršena uslijed obrade njenih osobnih podataka.
   Članak 17.
   Pravo pristupa
   Osoba na koju se podaci odnose ima pravo, bez ograničenja, u bilo kojem trenutku u roku od tri mjeseca od primitka zahtjeva, od nadzornika dobiti informacije iz članka 13. točaka (a) do (d) Uredbe, pregledavanjem podataka na licu mjesta ili u obliku preslike u elektroničkom obliku, prema želji podnositelja zahtjeva.
   Članak 18.
   Pravo ispravljanja
   U svakom zahtjevu osobe na koju se podaci odnose za ispravkom netočnih ili nepotpunih podataka navode se predmetni podaci kao i ispravka koju je potrebno unijeti. Takve ispravke nadzornik nalaže bez odlaganja.
   Članak 19.
   Pravo blokiranja
   Nadzornik bez odlaganja postupa po svakom zahtjevu za blokiranjem podataka prema članku 15. Uredbe. U zahtjevu se navode predmetni podaci kao i razlozi za njihovo blokiranje. Nadzornik dostavlja obavijest osobi na koju se podaci odnose, koja je podnijela zahtjev, prije nego što se podaci deblokiraju.
   Članak 20.
   Pravo na brisanje
   Osoba na koju se podaci odnose može zahtijevati od nadzornika da bez odgađanja izbriše podatke u slučaju nezakonite obrade, posebno ako su prekršene odredbe članaka 4. do 10. Uredbe. U zahtjevu se navode predmetni podaci te se navode razlozi ili dokazi nezakonitosti obrade. U automatskim sustavima datoteka brisanje se u načelu osigurava svim primjerenim tehničkim sredstvima koja isključuju mogućnost daljnje obrade izbrisanih podataka. Ako brisanje iz tehničkih razloga nije moguće, nadzornik nakon savjetovanja sa službenikom za zaštitu podataka te zainteresiranom osobom odmah blokira takve podatke.
   Članak 21.
   Obavijesti trećim stranama
   U slučaju bilo kakvih ispravaka, blokiranja ili brisanja sukladno zahtjevu koji je podnijela osoba na koju se podaci odnose, takva osoba može ishoditi od nadzornika obavijest trećim stranama kojima su njeni podaci priopćeni, osim ako se to ne pokaže nemogućim, odnosno osim ako to ne iziskuje nerazmjerne napore.
   Članak 22.
   Pravo na prigovor
   Osoba na koju se podaci odnose ima pravo uložiti prigovor na obradu podataka koji je se tiču te otkrivanju ili korištenju njenih osobnih podataka, sukladno članku 18. Uredbe. U zahtjevu se navode predmetni podaci kao i razlozi zbog kojih je takav zahtjev opravdan. Ako je prigovor opravdan, predmetna obrada na smije više uključivati predmetne podatke.
   Članak 23.
   Automatske pojedinačne odluke
   Osoba na koju se podaci odnose ima pravo ne biti predmetom automatskih pojedinačnih odluka, kako predviđa članak 19. Uredbe, osim ako odluka nije izričito odobrena u skladu s nacionalnim zakonodavstvom ili zakonodavstvom Zajednice ili, ako je to potrebno, odlukom Europskog nadzornika za zaštitu podataka kojom se štite opravdani interesi osobe na koju se podaci odnose. U bilo kojem slučaju, osoba na koju se podaci odnose ima priliku unaprijed iznijeti vlastito stajalište i savjetovati se sa službenikom za zaštitu podataka.
   Članak 24.
   Iznimke i ograničenja
   1.   U razmjeru u kojem to jasno opravdavaju opravdani interesi, kako je navedeno u članku 20. Uredbe, nadzornik može ograničiti prava iz članaka 17. do 21. ove Odluke. Iznimno ako je to nužno potrebno, nadzornik se najprije savjetuje sa službenikom za zaštitu podataka, čije mišljenje ne obvezuje Instituciju. Nadzornik odmah odgovara na zahtjeve koji se odnose na primjenu iznimke ili ograničenja na ostvarivanje prava te daje obrazloženje za svoju odluku.
   2.   Svaka osoba može zahtijevati da Europski nadzornik za zaštitu podataka primijeni članak 47. stavak 1. točku (c) Uredbe.
   ODJELJAK 6.

      ISTRAŽNI POSTUPAK

   Članak 25.
   Praktične pojedinosti
   1.   Pisani zahtjevi za istragom naslovljavaju se na službenika za zaštitu podataka, koristeći poseban obrazac koji dostavlja službenik za zaštitu podataka. U slučaju očigledne zloporabe prava na zahtijevanje pokretanja istrage, npr. ako je isti pojedinac nedugo prije podnio isti zahtjev, službenik za zaštitu podataka nije obvezan odgovoriti na takav zahtjev.
   2.   U roku od 15 dana od primitka zahtjeva, službenik za zaštitu podataka dostavlja potvrdu o primitku istog tijelu za imenovanja ili osobi koja je naručila istragu, te provjerava je li potrebno sa zahtjevom postupati kao da je povjerljiv.
   3.   Službenik za zaštitu podataka zahtijeva od nadzornika koji je odgovoran za predmetni postupak obrade podataka pisanu izjavu o tom pitanju. Nadzornik upućuje svoj odgovor službeniku za zaštitu podataka u roku od 15 dana. Službenik za zaštitu podataka može izraziti želju za dodatnim informacijama od drugih strana, kao što je Ured za sigurnost i Ured za informacijsku sigurnost (Infosec) Glavnog tajništva Vijeća. Ako je to primjereno, može zahtijevati mišljenje o tom pitanju od pravne službe Vijeća. Te informacije, odnosno mišljenje dostavljaju se službeniku za zaštitu podataka u roku od 30 dana.
   4.   Službenik za zaštitu podataka dostavlja povratni izvještaj tijelu za imenovanja ili osobi koja je podnijela zahtjev najkasnije u roku od tri mjeseca nakon primitka zahtjeva.
   ODJELJAK 7.

      ZAVRŠNE ODREDBE

   Članak 26.
   Stupanje na snagu
   Ova Odluka stupa na snagu dan nakon objave u Službenom listu Europske unije.

      Sastavljeno u Bruxellesu 13. rujna 2004.

            Za Vijeće

            Predsjednik

         B. R. BOT

      (1)  SL L 8, 12.1.2001., str. 1.

      (2)  Uredba (EZ) br. 1049/2001 Europskog parlamenta i Vijeća od 30. svibnja 2001. koja se odnosi na javni pristup dokumentima Europskog parlamenta, Komisije i Vijeća (SL L 145, 31.5.2001., str. 43.).

      (3)  Odluka Vijeća 2004/338/EZ, Euratom od 22. ožujka 2004. kojom se donosi Poslovnik Vijeća (SL L 106, 15.4.2004., str. 22.).

      (4)  Odluka Vijeća 2001/264/EZ od 19. ožujka 2001. kojom se donose sigurnosni propisi Vijeća (SL L 101, 11.4.2001., str. 1.). Odluka kako je izmijenjena Odlukom 2004/194/EZ (SL L 63, 28.2.2004., str. 48.).

      (5)  Odluka glavnog tajnika Vijeća/Visokog predstavnika za zajedničku vanjsku i sigurnosnu politiku od 25. lipnja 2001. o kodeksu dobrog upravnog ponašanja Glavnog tajništva Vijeća Europske unije i njegovog osoblja u njihovim profesionalnim odnosima s javnošću (SL C 189, 5.7.2001., str. 1.).

      (6)  SL L 56, 4.3.1968., str. 1. Uredba kako je zadnje izmijenjena Uredbom (EZ, Euratom) br. 723/2004 (SL L 124, 27.4.2004., str. 1.).

      (7)  SL L 248, 16.9.2002., str. 1.


title: 2007/323/EZ: Odluka Vijeća 2007/323/EZ od 18. rujna 2006. o potpisivanju i privremenoj primjeni Sporazuma između Europske zajednice i Republike Paragvaja o određenim aspektima zračnog prometa

text:
               11/Sv. 057

               HR

               Službeni list Europske unije

               192

         32007D0323

               L 122/30

               SLUŽBENI LIST EUROPSKE UNIJE

               18.09.2006.

      ODLUKA VIJEĆA 2007/323/EZ
   od 18. rujna 2006.
   o potpisivanju i privremenoj primjeni Sporazuma između Europske zajednice i Republike Paragvaja o određenim aspektima zračnog prometa
   (2007/323/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka članka 300. stavka 2. Ugovora,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima sa Sporazumom sa Zajednicom.

               (2)

               Komisija je u ime Zajednice zaključila Sporazum s Republikom Paragvaj o određenim aspektima zračnog prometa u skladu s mehanizmima i direktivama iz Priloga toj Odluci.

               (3)

               Podložno njegovom mogućem kasnijem sklapanju, Sporazum koji je zaključila Komisija trebalo bi potpisati i privremeno primijeniti,

         ODLUČILO JE:
   Članak 1.
   Ovime se, u ime Zajednice, odobrava potpisivanje Sporazuma između Europske zajednice i Republike Paragvaja o određenim aspektima zračnog prometa, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu ili osobe ovlaštene potpisati Sporazum u ime Zajednice, podložno njegovom sklapanju.
   Članak 3.
   Do njegovoga stupanja na snagu, Sporazum se privremeno primjenjuje počevši od prvog dana prvog mjeseca nakon dana kada su se stranke međusobno obavijestile o izvršenju postupaka nužnih za ovu svrhu.
   Članak 4.
   Ovime se predsjednik Vijeća ovlašćuje za obavješćivanje u skladu s člankom 9. stavkom 2. Sporazuma.

      Sastavljeno u Bruxellesu 18. rujna 2006.

            Za Vijeće

            Predsjednik

         J. KORKEAOJA


title: Odluka Vijeća 2013/726/ZVSP od 9. prosinca 2013. u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje

text:
               10.12.2013

               HR

               Službeni list Europske unije

               L 329/41

         ODLUKA VIJEĆA 2013/726/ZVSP
   od 9. prosinca 2013.
   u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Dana 27. rujna 2013. Izvršno vijeće Organizacije za zabranu kemijskog oružja (OPCW) na svojoj sjednici EC-M-33 donijelo je „Odluku o uništenju sirijskog kemijskog oružja”.

               (2)

               Dana 27. rujna 2013. Vijeće sigurnosti Ujedinjenih naroda donijelo je Rezoluciju 2118 (2013), izrazito ogorčeno korištenjem kemijskog oružja 21. kolovoza 2013. u okrugu Rif Damask, kako je zaključeno u izvješću misije UN-a, osuđujući ubijanje civila koje je njime uslijedilo, potvrđujući da uporaba kemijskog oružja čini ozbiljnu povredu međunarodnog prava i naglašavajući da odgovorni za bilo kakvu uporabu kemijskog oružja moraju za to odgovarati, kao i naglašavajući da je jedini način za rješavanje trenutne krize u Sirijskoj Arapskoj Republici kroz sveobuhvatan politički proces pod sirijskim vodstvom na osnovi Priopćenja iz Ženeve od 30. lipnja 2012. te ističući potrebu za sazivanjem međunarodne konferencije o Siriji, što je prije moguće.

               (3)

               Vlada Sirijske Arapske Republike deklaracijom je priznala postojanje opsežnog programa kemijskog oružja i znatnih količina kemijskog oružja koje predstavljaju ozbiljna pitanja što se tiče neširenja oružja, razoružanja i sigurnosti.

               (4)

               Nakon pristupanja Sirijske Arapske Republike Konvenciji o zabrani razvijanja, proizvodnje, gomilanja i korištenja kemijskog oružja i o njegovu uništenju (dalje u tekstu „ Konvencija o kemijskom oružju” ili „CWC”), koje je stupilo na snagu 14. listopada 2013., OPCW-u je odgovoran za provjeru usklađenosti Sirije s CWC-om i uvjetima svih relevantnih odluka Izvršnog vijeća OPCW-ate, kao dio zajedničke misije, za nadgledanje sukladnosti s uvjetima svih relevantnih rezolucija VSUN-a.

               (5)

               Dana 16. listopada 2013. glavni direktor OPCW-a podsjetio je države stranke CWC-a (napomena S/1132/2013) da je u svojoj odluci o „Uništenju sirijskog kemijskog oružja” (EC-M-33/DEC.1) Izvršno vijeće odlučilo, između ostalog, „hitno razmotriti mehanizme financiranja za aktivnosti koje izvršava Tajništvo u odnosu na Sirijsku Arapsku Republiku i pozvati države stranke koje su u mogućnosti da daju dobrovoljne doprinose za aktivnosti koje se izvršavaju u provedbi ove odluke”. U istoj napomeni upućen je poziv „svim državama strankama da razmotre vlastiti dobrovoljni doprinos, u bilo kojem iznosu, u Fond za Siriju kako bi pomogle u rješavanju možda i najtežeg izazova u povijesti Organizacije”. Fond također može prihvatiti doprinose iz drugih izvora, uključujući nevladine organizacije, institucije ili privatne donatore.

               (6)

               Vijeće Europske unije u svojim je zaključcima od 21. listopada 2013. pozdravilo Odluku Izvršnog vijeća OPCW-a i RVSUN 2118 te ponovno naglasilo spremnost Unije da razmotri potporu.

               (7)

               Europsko vijeće usvojilo je 12. prosinca 2003. Strategiju EU-a za sprečavanje širenja oružja za masovno uništenje („Strategija”), čije poglavlje III. sadrži popis mjera koje treba poduzeti za suzbijanje takvog širenja, kako unutar Unije, tako i u trećim zemljama.

               (8)

               Strategija naglašava ključnu ulogu CWC-a i OPCW-a u stvaranju svijeta bez kemijskog oružja.

               (9)

               Unija aktivno provodi Strategiju i mjere navedene u njezinu poglavlju III., posebno oslobađanjem financijskih sredstava za potporu specifičnim projektima koje provode multilateralne institucije, kao što je OPCW. U skladu s tim, Vijeće je 23. ožujka 2012. donijelo Odluku 2012/166/ZVSP (1) o potpori aktivnostima Organizacije OPCW.

               (10)

               Dana 21. studenoga 2013. glavni direktor OPCW-a zatražio je od Unije doprinos u fond za Siriju

               (11)

               Tehničku provedbu ove Odluke trebalo bi povjeriti OPCW-u. Projekti koje podupire Unija mogu se financirati samo dobrovoljnim doprinosima u Fond OPCW-a. Takvi doprinosi od strane Unije bit će ključni u omogućavanju OPCW-u da ispuni zadaće kako su navedene u relevantnim odlukama Izvršnog vijeća OPCW-a od 27. rujna i 15. studenoga 2013. te u RVSUN-u 2118 od 27. rujna 2013.

               (12)

               Nadzor nad pravilnom provedbom financijskog doprinosa Unije trebao bi biti povjeren Komisiji,

         DONIJELO JE OVU ODLUKU:
   Članak 1.
   1.   Unija podržava aktivnosti OPCW-a doprinosom troškovima koji su povezani s pregledom i provjerom uništenja sirijskog kemijskog oružja, kao i troškovima koji su povezani s aktivnostima koje su dopuna osnovnim obaveznim zadaćama u potporu RSVUN-u 2118 (2013) i Odluci Izvršnog vijeća OPCW-a od 28. rujna 2013. o uništavanju Sirijskog kemijskog oružja te naknadnim i povezanim rezolucijama i odlukama.
   2.   Projekat je podržan ovom Odlukom Vijeća je pružanje proizvoda za praćenje stanja povezanih sa sigurnošću zajedničke misije OPCW-a i UN-a, uključujući status cestovne mreže putem isporuke OPCW-u satelitskih snimaka i povezanih informacijskih proizvoda Satelitskog centra EU-a (EU SATCEN).
   Podroban opis projekta nalazi se u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („VP”) odgovoran je za provedbu ove Odluke.
   2.   Tehnička provedba aktivnosti iz članka 1. stavka 2. povjerena je OPCW-u. OPCW tu zadaću provodi pod odgovornošću VP-a. U tu svrhu VP sklapa potrebne aranžmane s OPCW-om.
   Članak 3.
   1.   Financijski referentni iznos za provedbu projekata iz članka 1. stavka 2. iznosi 2 311 842EUR.
   2.   Izdacima koji se financiraju iz iznosa određenog u stavku 1. upravlja se u skladu s postupcima i pravilima koji se primjenjuju na proračun Unije.
   3.   Komisija nadzire pravilno upravljanje izdacima iz stavka 1. U tu svrhu sklapa sporazum o financiranju s OPCW-om. Sporazumom o financiranju utvrđuje se da OPCW treba osigurati vidljivost doprinosa Unije, u skladu s njegovim opsegom.
   4.   Komisija nastoji sklopiti sporazum o financiranju iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom postupku i o datumu sklapanja sporazuma o financiranju.
   Članak 4.
   1.   VP izvješćuje Vijeće o provedbi ove Odluke na temelju redovitih izvješća koje sastavlja OPCW. Ta izvješća predstavljaju temelj za ocjenu koju donosi Vijeće.
   2.   Komisija dostavlja podatke o financijskim aspektima provedbe projekta iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 12 mjeseci nakon datuma sklapanja sporazuma o financiranju između Komisije i OPCW-a iz članka 3. stavka 3. ili prestaje važiti 10. lipnja 2014. ako se takav sporazum o financiranju ne zaključi u tom roku.

      Sastavljeno u Bruxellesu 9. prosinca 2013.

            Za Vijeće

            Predsjednica

         A. PABEDINSKIENĖ

      (1)  Odluka Vijeća 2012/166/ZVSP od 23. ožujka 2012. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništavanje (SL L 87, 24.3.2012., str. 49.).

      PRILOG

         POTPORA EUROPSKE UNIJE RVSUN-A 2118 (2013) I ODLUKE IZVRŠNOG VIJEĆA OPCW-A EC-M-33/DEC.1 U OKVIRU PROVEDBE STRATEGIJE EU-A ZA SPREČAVANJE ŠIRENJA ORUŽJA ZA MASOVNO UNIŠTENJE

         Projekt:   Pružanje potpore OPCW-u u obliku satelitskih snimki u okviru zajedničke misije OPCW-a i UN-a

         Cilj:
      Potpora OPCW-u u okviru zajedničke misije OPCW-a i UN-a u njezinim zadaćama prema relevantnim RVSUN-ima i Odlukama Izvršnog vijeća OPCW-a, kao i s uvjetima Konvencije o kemijskom oružju.

         Rezultati:
      Ocjena statusa cestovne mreže, posebice utvrđivanje prepreka na cesti i područja gdje je cestovno kretanje otežano kao i učvršćivanje praćenja stanja u području povezanom sa sigurnošću zajedničke misije UN-a i OPCW-a u Siriji u odnosu na lokacije koje treba posjetiti/provjeriti.

         Aktivnosti:
      Potpora OPCW-u pružat će se putem dostave do 5 satelitskih snimaka Satelitskog centra EU-a (EU SATCEN) tjedno u razdoblju od potpisivanja ugovora do 31. prosinca 2014.
      UN i OPCW razvijat će svoje aktivnosti u suradnji s relevantnim partnerima, uključujući međunarodne organizacije i agencije, kako bi se osigurale učinkovite sinergije i izbjeglo dupliciranje.


title: 2013/169/EU: Odluka Europske središnje banke od 20. ožujka 2013. o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava (ESB/2013/6)

text:
80                     HR                               Službeni list Europske unije                                                10/Sv. 6
32013D0006(01)
L 95/22                                              SLUŽBENI LIST EUROPSKE UNIJE                                                  5.4.2013.
                                               ODLUKA EUROPSKE SREDIŠNJE BANKE
                                                           od 20. ožujka 2013.
               o pravilima u vezi s uporabom vlastitih nepokrivenih bankovnih obveznica za koje jamči država
                              kao instrumenata osiguranja za operacije monetarne politike Eurosustava
                                                               (ESB/2013/6)
                                                              (2013/169/EU)
UPRAVNO VIJEĆE EUROPSKE SREDIŠNJE BANKE,                                  DONIJELO JE OVU ODLUKU:
uzimajući u obzir Ugovor o funkcioniranju Europske unije, a                                               Članak 1.
posebno njegov članak 127. stavak 2. prvu alineju,                        Promjene pravila u vezi s uporabom vlastitih nepokrivenih
uzimajući u obzir Statut Europskog sustava središnjih banaka i            bankovnih obveznica za koje jamči država kao
Europske središnje banke, a posebno njegov članak 3. stavak                                    instrumenata osiguranja
3.1. prvu alineju, članak 12. stavak 12.1., članak 14. stavak             1.     Nepokrivene bankovne obveznice koje je izdala druga
14.3. i članak 18. stavak 18.2.,                                          ugovorna strana koja ih rabi ili su ih izdali subjekti s kojima
budući da:                                                                je ta druga ugovorna strana usko povezana, a za koje u cijelosti
                                                                          jamči jedan subjekt ili više njih iz javnog sektora iz Europskoga
(1)     U skladu s člankom 18. stavkom 1. Statuta Europskog               gospodarskog prostora (EGP) koji ima pravo ubirati poreze, ta
        sustava središnjih banaka i Europske središnje banke,             druga ugovorna strana od 1. ožujka 2015. više ne smije
        Europska središnja banka (ESB) i nacionalne središnje             upotrebljavati kao instrument osiguranja za operacije monetarne
        banke država članica čija je valuta euro (dalje u tekstu          politike Eurosustava bilo: (a) izravno ili (b) neizravno, kada su
        „nacionalne središnje banke”) mogu sklapati kreditne              uključene u skup pokrivenih obveznica koje je izdala ista druga
        poslove s kreditnim institucijama i drugim sudionicima            ugovorna strana koja je izdala nepokrivene bankovne obveznice
        na tržištu, a da se pritom odobravanje zajmova temelji na         ili su ih izdali subjekti koji su usko povezani s tom drugom
        odgovarajućem osiguranju. Standardni uvjeti pod kojima            ugovornom stranom.
        su ESB i nacionalne središnje banke spremni sklapati
                                                                          2.     U iznimnim slučajevima Upravno vijeće može odlučiti da
        kreditne poslove, uključujući kriterije kojima se određuje
                                                                          za razdoblje od najviše tri godine odobri privremena odstupanja
        prihvatljivost instrumenata osiguranja za potrebe
                                                                          od zabrane utvrđene u stavku 1. Uz zahtjev za odstupanje
        kreditnih poslova Eurosustava, utvrđeni su u Prilogu I.
                                                                          prilaže se plan financiranja u kojem se navodi na koji će
        Smjernici ESB/2011/14 od 20. rujna 2011. o instrumen
                                                                          način druga ugovorna strana koja podnosi zahtjev u razdoblju
        tima i postupcima monetarne politike Eurosustava. (1)
                                                                          od najviše tri godine od odobrenja odstupanja postupno prestati
(2)     U skladu s odjeljkom 1.6 Priloga I. Smjernici                     s vlastitom uporabom nepokrivenih bankovnih obveznica za
        ESB/2011/14 Upravno vijeće može u svakom trenutku                 koje jamči država.
        izmijeniti instrumente, uvjete, kriterije i postupke za           3.     U slučaju nepodudaranja između ove Odluke, Smjernice
        provođenje operacija monetarne politike Eurosustava.              ESB/2011/14 i Smjernice ESB/2013/4 od 20. ožujka 2013. o
                                                                          dodatnim privremenim mjerama koje se odnose na operacije
(3)     Izravnu uporabu vlastitih nepokrivenih bankovnih obvez
                                                                          refinanciranja Eurosustava i prihvatljivost instrumenata osigura
        nica za koje jamči država, kao i neizravnu uporabu tih
                                                                          nja (2), kako su ih nacionalne središnje banke provele na nacio
        obveznica u slučaju kada su uključene u skup pokrivenih
                                                                          nalnoj razini, primjenjuje se ova Odluka.
        obveznica koje je izdala ista druga ugovorna strana koja
        je izdala nepokrivene bankovne obveznice ili koje su                                              Članak 2.
        izdali subjekti koji su usko povezani s tom drugom                                         Stupanje na snagu
        ugovornom stranom, trebalo bi u potpunosti isključiti
        iz instrumenata osiguranja za operacije monetarne poli           Ova Odluka stupa na snagu 22. ožujka 2013.
        tike Eurosustava počevši od 1. ožujka 2015. U iznimnim
        okolnostima Upravno vijeće moglo bi odobriti privre
        mena odstupanja od te zabrane drugim ugovornim stra              Sastavljeno u Frankfurtu na Majni 20. ožujka 2013.
        nama koje sudjeluju u operacijama monetarne politike
        Eurosustava.
(4)     Uvjeti tog isključenja trebali bi biti utvrđeni Odlukom                                                 Predsjednik ESB-a
        ESB-a,                                                                                Mario DRAGHI
(1) SL L 331, 14.12.2011., str. 1.                                        (2) SL L 95, 5.4.2013., str. 23.


title: Odluka nadzornog tijela EFTA-e br. 394/11/COL od 14. prosinca 2011. o 83. izmjeni postupovnih i materijalnih pravila u području državnih potpora uvođenjem novog poglavlja o primjeni pravila o državnim potporama za poticajne mjere u korist banaka u kontekstu financijske krize počevši od 1. siječnja 2012 .

text:
               24.10.2013

               HR

               Službeni list Europske unije

               L 282/44

         ODLUKA NADZORNOG TIJELA EFTA-E
   br. 394/11/COL
   od 14. prosinca 2011.
   o 83. izmjeni postupovnih i materijalnih pravila u području državnih potpora uvođenjem novog poglavlja o primjeni pravila o državnim potporama za poticajne mjere u korist banaka u kontekstu financijske krize počevši od 1. siječnja 2012.

   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


2013/610/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za upravljanje operativnom suradnjom na vanjskim granicama država članica Europske unije za financijsku godinu 2011.


title: 2014/279/EU: Odluka Vijeća od 12. svibnja 2014. o sklapanju Okvirnog sporazuma između Europske unije i njezinih država članica, s jedne strane, i Republike Koreje, s druge strane, u pogledu pitanja koja se odnose na ponovni prihvat

text:
               16.5.2014

               HR

               Službeni list Europske unije

               L 145/3

         ODLUKA VIJEĆA
   od 12. svibnja 2014.
   o sklapanju Okvirnog sporazuma između Europske unije i njezinih država članica, s jedne strane, i Republike Koreje, s druge strane, u pogledu pitanja koja se odnose na ponovni prihvat

      (2014/279/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., u vezi s člankom 218. stavkom 6., točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća (2), Okvirni sporazum između Europske unije i njezinih država članica, s jedne strane, i Republike Koreje, s druge strane („Sporazum”), potpisan je 10. svibnja 2010., podložno njegovu kasnijem sklapanju.

               (2)

               U skladu s člancima 1. i 2. Protokola br. 21. o stajalištu Ujedinjene Kraljevine i Irske u vezi s područjem slobode, sigurnosti i pravde koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, te države članice ne sudjeluju u donošenju ove Odluke te ona za njih nije obvezujuća niti se na njih primjenjuje.

               (3)

               U skladu s člancima 1. i 2. Protokola br. 22. o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (4)

               Odredbe Sporazuma, osim članka 33. stavka 2. koji se odnosi na ponovni prihvat, bit će predmet zasebne Odluke (3) koja se donosi paralelno s ovom Odlukom.

               (5)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Okvirni sporazum između Europske unije i njezinih država članica, s jedne strane, i Republike Koreje, s druge strane, u pogledu njegova članka 33. stavka 2., odobrava se u ime Unije. (4)

   Članak 2.
   Visoki predstavnik Unije za vanjske poslove i sigurnosnu politiku predsjeda Zajedničkim odborom predviđenim u članku 44. Sporazuma. Unija ili, ovisno o slučaju, Unija i države članice, zastupljene su u Zajedničkom odboru ovisno o temi o kojoj je riječ.
   Članak 3.
   Predsjednik Vijeća određuje osobu ili osobe ovlaštenu(e) u ime Europske unije provesti obavješćivanje predviđeno u članku 49. stavku 1. Sporazuma (5).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 12. svibnja 2014.

            Za Vijeće

            Predsjednik

         C. ASHTON

      (1)  Suglasnost je dana 16. travnja 2014. (još nije objavljeno u Službenom listu).

      (2)  Odluka Vijeća 2013/40/EU od 10. svibnja 2010. o potpisivanju, u ime Europske unije, i privremenoj primjeni Okvirnog sporazuma između Europske unije i njezinih država članica, s jedne strane, i Republike Koreje, s druge strane (SL L 20, 23.1.2013., str. 1.).

      (3)  Odluka Vijeća 2014/278/EU od 12. svibnja 2014. o sklapanju Okvirnog sporazuma između Europske unije i njezinih država članica, s jedne strane, i Republike Koreje, s druge strane, uz iznimku pitanja koja se odnose na ponovni prihvat (vidjeti str. 1. ovog Službenog lista).

      (4)  Sporazum je objavljen u SL L 20, 23.1.2013., str. 2. zajedno s odlukom o potpisivanju.

      (5)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: 2013/388/EU: Odluka Europske središnje banke od 5. srpnja 2013. o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar (ESB/2013/22)

text:
               18.7.2013

               HR

               Službeni list Europske unije

               L 195/27

         ODLUKA EUROPSKE SREDIŠNJE BANKE
   od 5. srpnja 2013.
   o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar
   (ESB/2013/22)
   (2013/388/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju članka 3. stavka 1., članka 12. stavka 1., članka 18. i drugu alineju članka 34. stavka 1.,
   uzimajući u obzir Smjernicu ESB/2011/14 od 20. rujna 2011. o instrumentima i postupcima monetarne politike Eurosustava (1), a posebno odjeljak 1.6. i odjeljke 6.3.1., 6.3.2. i 6.4.2. njezinog Priloga I.,
   uzimajući u obzir Smjernicu ESB/2013/4 od 20. ožujka 2013. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (2), a posebno njezin članak 1. stavak 3. i članke 5. i 7.,
   budući da:

               (1)

               U skladu s člankom 18. stavkom 1. Statuta Europskog sustava središnjih banaka i Europske središnje banke, Europska središnja banka (ESB) i nacionalne središnje banke država članica čija je valuta euro (u daljnjem tekstu: NSB-i) mogu sklapati kreditne poslove s kreditnim institucijama i drugim sudionicima na tržištu, a da se pritom odobravanje kredita temelji na odgovarajućem osiguranju. Standardni kriteriji za utvrđivanje prihvatljivosti osiguranja za potrebe operacija monetarne politike Eurosustava utvrđeni su u Prilogu I. Smjernici ESB/2011/14.

               (2)

               U skladu s odjeljkom 1.6. Priloga I. Smjernici ESB/2011/14, Upravno vijeće može, u svako doba, izmijeniti instrumente, uvjete, kriterije i postupke za provođenje operacija monetarne politike Eurosustava. U skladu s odjeljkom 6.3.1. Priloga I. Smjernici ESB/2011/14, Eurosustav zadržava pravo da na temelju svih informacija koje smatra relevantnima određuje ispunjava li izdanje, izdavatelj, dužnik ili jamac njegove zahtjeve za visoke standarde.

               (3)

               Odluka ESB/2013/13 od 2. svibnja 2013. o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar (3) privremeno je, kao iznimna mjera, odgodila primjenu minimalnih zahtjeva Eurosustava glede pragova kreditne kvalitete koji se primjenjuju na utržive dužničke instrumente koje izdaje ili za koje u potpunosti jamči Republika Cipar. Nakon što je Republika Cipar pokrenula postupak upravljanja dugom, što uključuje njezine utržive dužničke papire, Upravno vijeće je odlučilo da postoji negativan utjecaj na adekvatnost utrživih dužničkih instrumenata, koje izdaje ili za koje u potpunosti jamči Republika Cipar, kao osiguranja za operacije monetarne politike Eurosustava, te je odlučilo staviti izvan snage Odluku ESB/2013/13 od 28. lipnja 2013. (4).

               (4)

               Nakon dovršetka postupka upravljanja dugom i potvrde da Republika Cipar ispunjava uvjete iz programa ekonomskog i financijskog usklađivanja koji se na nju primjenjuje, Upravno vijeće je nadalje utvrdilo da utrživi dužnički instrumenti koje izdaje ili za koje u potpunosti jamči Republika Cipar trenutno zadovoljavaju kvalitativni standard, kojim se jamči njihova prihvatljivost kao osiguranja za operacije monetarne politike Eurosustava.

               (5)

               Upravno vijeće je stoga odlučilo da utrživi dužnički instrumenti, koje izdaje ili za koje u potpunosti jamči Republika Cipar, moraju ponovno biti prihvatljivi za operacije monetarne politike Eurosustava, uz primjenu posebnih korektivnih faktora na te instrumente, koji se razlikuju od korektivnih faktora propisanih u odjeljku 6.4.2. Priloga I. Smjernici ESB/2011/14.

               (6)

               Na temelju članka 7. Smjernice ESB/2013/4 prag kreditne kvalitete Eurosustava ne primjenjuje se na utržive dužničke instrumente koje su izdale ili za koje jamče središnje vlasti država članica europodručja na temelju programa Europske unije/Međunarodnog monetarnog fonda, osim ako Upravno vijeće ne odluči da odnosna država članica ne ispunjava uvjete financijske potpore i/ili makroekonomskog programa. Međutim, na temelju članka 1. stavka 3. iste Smjernice, za potrebe njezinog članka 5. stavka 1. i članka 7., samo se Irska, Helenska Republika i Portugal smatraju državama članicama europodručja koje postupaju u skladu s programom Europske unije/Međunarodnog monetarnog fonda. Stoga je potrebna dodatna odluka Upravnog vijeća kako bi se odustalo od praga kreditne kvalitete Eurosustava za utržive dužničke instrumente koje izdaje ili za koje u potpunosti jamči Republika Cipar.

               (7)

               Ova iznimna mjera primjenjivat će se privremeno sve dok Upravno vijeće ne bude smatralo da se kriteriji prihvatljivosti i okvir za kontrolu rizika za operacije monetarne politike ponovno mogu primjenjivati,

         DONIJELO JE OVU ODLUKU:
   Članak 1.
   Odgoda primjene određenih odredbi Smjernice ESB/2011/14 i prihvatljivost utrživih dužničkih instrumenata koje izdaje ili za koje u potpunosti jamči Republika Cipar
   1.   Primjena minimalnih zahtjeva Eurosustava za kreditnu kvalitetu, kako su utvrđeni u okviru za kreditnu procjenu Eurosustava za određenu utrživu imovinu u odjeljku 6.3.2. Priloga I. Smjernici ESB/2011/14, odgađa se u odnosu na utržive dužničke instrumente koje izdaje ili za koje u potpunosti jamči Republika Cipar. Stoga, za potrebe članka 5. stavka 1. i članka 7. Smjernice ESB/2013/4, Republika Cipar smatra se državom članicom europodručja koja postupa u skladu programom Europske unije/Međunarodnog monetarnog fonda.
   2.   Utrživi dužnički instrumenti, koje izdaje ili za koje u potpunosti jamči Republika Cipar, podliježu posebnim korektivnim faktorima utvrđenim u Prilogu ovoj Odluci.
   3.   U slučaju nepodudaranja između ove Odluke, Smjernice ESB/2011/14 i Smjernice ESB/2013/4, kako su ih NSB-i proveli na nacionalnoj razini, primjenjuje se ova Odluka.
   Članak 2.
   Stupanje na snagu
   Ova Odluka stupa na snagu 5. srpnja 2013.

      Sastavljeno u Frankfurtu na Majni 5. srpnja 2013.

            Predsjednik ESB-a

         Mario DRAGHI

      (1)  SL L 331, 14.12.2011., str. 1.

      (2)  SL L 95, 5.4.2013., str. 23.

      (3)  SL L 133, 17.5.2013., str. 26.

      (4)  Odluka ESB/2013/21 od 28. lipnja 2013. o stavljanju izvan snage Odluke ESB/2013/13 o privremenim mjerama koje se odnose na prihvatljivost utrživih dužničkih instrumenata koje izdaje ili za koje u potpunosti jamči Republika Cipar (SL L 192, 13.7.2013., str. 75.).

      PRILOG

         Popis korektivnih faktora koji se primjenjuju na utržive dužničke instrumente koje izdaje ili za koje u potpunosti jamči Republika Cipar

                     Državne obveznice

                     Razred dospijeća

                     Korektivni faktori za obveznice s fiksnim i promjenjivim kuponima

                     Korektivni faktori za obveznice bez kupona

                     0-1

                  14,5

                  14,5

                     1-3

                  27,5

                  29,5

                     3-5

                  37,5

                  40,0

                     5-7

                  41,0

                  45,0

                     7-10

                  47,5

                  52,5

                     > 10

                  57,0

                  71,0

                     Bankovne obveznice za koje jamči država i obveznice nefinancijskih društava za koje jamči država

                     Razred dospijeća

                     Korektivni faktori za obveznice s fiksnim i promjenjivim kuponima

                     Korektivni faktori za obveznice bez kupona

                     0-1

                  23,0

                  23,0

                     1-3

                  37,0

                  39,0

                     3-5

                  47,5

                  50,5

                     5-7

                  51,5

                  55,5

                     7-10

                  58,0

                  63,0

                     > 10

                  68,0

                  81,5


title: 2011/199/EU: Odluka Europskog vijeća od 25. ožujka 2011. o izmjeni članka 136. Ugovora o funkcioniranju Europske unije u vezi sa stabilizacijskim mehanizmom za države članice čija je valuta euro

text:
               10/Sv. 003

               HR

               Službeni list Europske unije

               213

         32011D0199

               L 091/1

               SLUŽBENI LIST EUROPSKE UNIJE

               25.03.2011.

      ODLUKA EUROPSKOG VIJEĆA

   od 25. ožujka 2011.
   o izmjeni članka 136. Ugovora o funkcioniranju Europske unije u vezi sa stabilizacijskim mehanizmom za države članice čija je valuta euro
   (2011/199/EU)
   EUROPSKO VIJEĆE,
   uzimajući u obzir Ugovor o Europskoj uniji, a posebno njegov članak 48. stavak 6.,
   uzimajući u obzir prijedlog za izmjenu članka 136. Ugovora o funkcioniranju Europske unije koji je belgijska vlada podnijela Europskom vijeću 16. prosinca 2010.,
   uzimajući u obzir mišljenje Europskog parlamenta (1),
   uzimajući u obzir mišljenje Europske komisije (2),
   uzimajući u obzir mišljenje Europske središnje banke (3),
   budući da:

               (1)

               Člankom 48. stavkom 6. Ugovora o Europskoj uniji (UEU) omogućuje se Europskom vijeću da nakon savjetovanja s Europskim parlamentom, Komisijom i u određenim slučajevima Europskom središnjom bankom donese odluku o izmjeni svih ili djela odredbi dijela trećeg Ugovora o funkcioniranju Europske unije (UFEU). Takvom se odlukom ne smiju povećati nadležnosti Uniji dodijeljene Ugovorima te je njezino stupanje na snagu uvjetovano naknadnom potvrdom država članica u skladu s njihovim odgovarajućim ustavnim odredbama.

               (2)

               Na sastanku Europskog vijeća 28. i 29. listopada 2010. šefovi država i vlada dogovorili su se o potrebi da države članice uspostave trajni krizni mehanizam za zaštitu financijske stabilnosti europodručja u cjelini te su pozvali predsjednika Europskog vijeća na savjetovanje s članovima Europskog vijeća o ograničenoj izmjeni ugovora u tom smislu.

               (3)

               Belgijska vlada je 16. prosinca 2010. u skladu s člankom 48. stavkom 6. prvim podstavkom UEU-a podnijela prijedlog revizije članka 136. UFEU-a dodavanjem stavka na temelju kojeg države članice čija je valuta euro mogu uspostaviti krizni mehanizam koji će se aktivirati ako je to nužno za zaštitu stabilnosti europodručja u cjelini te koji navodi da će dodjeljivanje financijske pomoći u okviru mehanizma podlijegati strogim uvjetima. Istodobno, Europsko vijeće donijelo je zaključke o budućem stabilizacijskom mehanizmu (stavci 1. do 4.).

               (4)

               Stabilizacijski mehanizam će osigurati potreban alat za suočavanje sa slučajevima rizika za financijsku stabilnost europodručja u cjelini do kojih je došlo 2010. te tako pomoći očuvati gospodarsku i financijsku stabilnost same Unije. Europsko vijeće se na sastanku 16. i 17. prosinca 2010. dogovorilo da, budući da je taj mehanizam namijenjen zaštiti financijske stabilnosti europodručja u cjelini, članak 122. stavak 2. UFEU-a neće više biti potreban za te potrebe. Šefovi država i vlada stoga su se složili da ga se ne bi trebalo koristiti za te potrebe.

               (5)

               U skladu s člankom 48. stavkom 6. drugim podstavkom UEU-a, Europsko vijeće je 16. prosinca 2010. odlučilo savjetovati se s Europskim parlamentom i Komisijom o prijedlogu. Također je odlučilo savjetovati se s Europskom središnjom bankom. Europski parlament (1), Komisija (2) i Europska središnja banka (3) donijeli su svoja mišljenja o prijedlogu.

               (6)

               Izmjena se odnosi na odredbu iz trećeg dijela UFEU-a te ne povećava nadležnosti Uniji dodijeljene ugovorima,

         DONIJELO JE OVU ODLUKU:
   Članak 1.
   Članku 136. Ugovora o funkcioniranju Europske unije dodaje se sljedeći stavak:

      „3.   Države članice čija je valuta euro mogu uspostaviti stabilizacijski mehanizam koji će se aktivirati ako je to nužno za zaštitu stabilnosti europodručja u cjelini. Dodjeljivanje financijske pomoći u okviru mehanizma podlijegat će strogim uvjetima.”

   Članak 2.
   Države članice bez odgađanja obavješćuju glavnog tajnika Vijeća o zaključivanju postupaka potvrde ove Odluke u skladu s njihovim odgovarajućim ustavnim odredbama.
   Ova Odluka stupa na snagu 1. siječnja 2013. pod uvjetom da su primljene sve obavijesti iz prvog stavka ili, u suprotnom, prvog dana sljedećeg mjeseca od primitka posljednje obavijesti iz prvog stavka.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 25. ožujka 2011.

            Za Europsko Vijeće

            Predsjednik

         H. VAN ROMPUY

      (1)  Mišljenje od 23. ožujka 2011. (još nije objavljeno u Službenom listu)

      (2)  Mišljenje od 15. veljače 2011. (još nije objavljeno u Službenom listu)

      (3)  Mišljenje od 17. ožujka 2011. (još nije objavljeno u Službenom listu)